stanford-oval/wikipedia huggingface dataset:
אנדרטת סן חסינטו
תולדות האנדרטה

שדה הקרב של סן חסינטו מצוי בעיר לה פורטה (La Porte), כ-27 קילומטרים ממזרח למרכזה של יוסטון, לחוף תעלת הספנות שלה.
בשנת 1897, לאחר מאמצים של אגודת ותיקי טקסס (Texas Veteran's Association) במהלך ארבעים השנים שקדמו לה, רכשה מדינת טקסס את הקרקע שעליו ניצב שדה הקרב של סן חסינטו והוא הוכרז כאתר היסטורי מדינתי.
במסגרת ההכנות לקראת חגיגות שנת המאה לטקסס (1936) העלה יושב  ראש החגיגות, ג'סי ג'ונס (Jesse H. Jones), רעיון להקים בשדה הקרב של סן חסינטו אנדרטה לקרב ולכל משתתפי המהפכה הטקסנית. התוכנית לאנדרטה הוכנה על ידי האדריכל אלפרד פין (Alfred C. Fin) והמהנדס רוברט קאמינס (Robert J. Cummins). בניית האנדרטה החלה בשנת 1936 במימון של מדינת טקסס ושל הקונגרס של ארצות הברית. היא נחנכה ב-21 באפריל 1939, יום השנה ה-103 לקרב סן חסינטו.
האנדרטה מנוהלת מאז הקמתה על ידי אגודת המוזיאון להיסטוריה של סן חסינטו. מאז 1966 היא מנוהלת גם על ידי מחלקת הפארקים וחיי הבר של מדינת טקסס.
האנדרטה ואתר שדה הקרב שסביבה הוכרזו ב-1960 כאתר היסטורי לאומי (National Historic Landmark) והוכללו במרשם הלאומי של מקומות היסטוריים. האנדרטה גם הוכרזה ב-1992 כאתר הנדסה אזרחית אמריקאי היסטורי.
בשנת 2006 ביקרו באנדרטה 250 אלף איש.
האנדרטה

האנדרטה היא מגדל בעל חתך מתומן. הוא ניצב על גבי בנין בסיס רחב מתומן אף הוא, ברוחב של 38 מטר. גובהה הכולל הוא 172.92 מטרים (ככזו היא גבוהה מעט מאנדרטת וושינגטון). היא נבנתה משלד של בטון מזוין, שצופה באבן גיר מקומית. משקל האנדרטה הוא כ-31,500 טון.
רוחב המגדל בבסיסו הוא 15 מטרים ובראשו – תשעה מטרים. בראש המגדל מוצב כוכב בעל תשעה קודקודים, בקוטר של עשרה מטרים ובמשקל של 220 טון, המסמל את הכוכב הבודד שהוא סמלה של מדינת טקסס. בקצה המגדל, בגובה של 149 מטרים, מצויה מרפסת תצפית שמעלית מובילה אליה.
על גבי צלעות בניין הבסיס מוצבים שמונה לוחות אבן, שעליהם נחרת טקסט המתאר את תולדות הקמתה של טקסס. על גבי דלתות הארד של בניין הבסיס, 4.6 מטרים גובהן, מצויים תבליטים של ששת הדגלים מעל טקסס.
מצפון-מערב לאנדרטה מצויה בריכת השתקפות באורך של 530 מטרים וברוחב של 61 מטרים.
בבניין הבסיס שוכן המוזיאון להיסטוריה של סן חסינטו, המציג את תולדות טקסס ואת תולדות הקרב שהתחולל במקום .
אוניית המערכה טקסס, אוניית מוזיאון ממלחמת העולם השנייה, עוגנת בקרבת האנדרטה.
ראו גם

אנדרטת גבעת בנקר
אנטולי קוזנצוב

| --- | --- |
אין תמונה חופשית
 לידה:  18 באוגוסט 1929 קייב, ברה"מ 
 פטירה:  13 ביוני 1979 (בגיל 49) לונדון, הממלכה המאוחדת 
 מדינה:  ברית המועצות 
 מקום קבורה:  בית הקברות הייגייט 
 אירועים משמעותיים:  nevozvrashchentsy 
 מקום לימודים:  מכון גורקי לספרות 
 שפות היצירה:  רוסית 
 תקופת הפעילות:  מ-1957 
 
אנטולי ואסיליביץ' קוזנצוב (ברוסית: Анатолий Васильевич Кузнецов)‏ 18 באוגוסט 1929, קייב - 13 ביוני 1979, לונדון) היה סופר סובייטי שתיאר את חוויותיו בקייב תחת שלטון גרמניה הנאצית במהלך מלחמת העולם השנייה ואת הרצח בבאבי יאר בספרו: "באבי יאר" (Бабий яр. Роман-документ). הספר פורסם במקור ברוסית תחת צנזורה בשנת 1966. הוא תורגם לעברית על ידי שלמה אבן שושן ויצא לאור ב-1966 בהוצאת עם עובד. ב-1971, לאחר עריקתו של קוזנצוב למערב, יצא תרגום מחודש של אבן שושן על פי כתב היד המקורי.
קוזנצוב נולד בקורניבקה, פרבר של קייב הסמוך לאתר באבי יאר, לאב ממוצא רוסי ולאם ממוצא אוקראיני. בדרכונו נרשם מוצאו כרוסי. בגיל 14 החל לתעד במחברתו את האירועים ואת העדויות ששמע אודות הרצח בבאבי יאר. בבגרותו הוא התנסה בלימודים בתחום האמנות כגון: בלט, מוזיקה, ציור ומשחק ועסק בעבודות כפיים שונות כולל עבודה בפרויקטים לאומיים על נהר הדנייפר ובאירקוצק שבסיביר. ב-1955 הצטרף למפלגה הקומוניסטית של ברית המועצות והחל ללמוד ספרות במכון גורקי לספרות (אנ') שבמוסקבה. הוא סיים את לימודיו ב-1960, הצטרף לאיגוד הסופרים הסובייטי והחל לפרסם נובלות. ספרו הראשון, "סוף האגדה" (או בתרגום העברי "המשכה של אגדה"), זכה להצלחה ואף תורגם לשפות זרות. תוך זמן קצר הפך לאחד מהשמות המבטיחים בספרות הסובייטית ולאחד ממפתחי הסוגה של רומן תעודה.
היצירה "באבי יאר" התפרסמה במגזין הספרות הסובייטי "יונוסט" (אנ') ב-1966 כשהיא מצונזרת.
הערות שוליים

↑  אריה ל. אבנרי, כל האמת על באבי-יאר, דבר, 19 בנובמבר 1971
↑  באבי יאר, דבר, 30 בספטמבר 1966
↑  לצנזורה סיבות רבות, ראו אריה ל. אבנרי, כל האמת על באבי-יאר, דבר, 19 בנובמבר 1971
| --- | --- |
בקרת זהויות :  NLI: 987007275450905171  PLWABN: 9810610210705606  BIBSYS: 90134137  BNE: XX1089064  BnF: cb12865626m (data)  CiNii: DA04369749  GND: 126550115  ICCU: SBLV140932  ISNI: 0000 0000 8131 8416  LCCN: n2006034887  LNB: 000028058  NDL: 00446563  NKC: kup19950000054609  NLA: 36507880  NTA: 070633789  RERO: 02-A000100691  SNAC: w6h56xq2  SUDOC: 069022607  Trove: 1263584  VIAF: 52684858   WorldCat (עם VIAF): 52684858 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
אני (שיר של נועה קירל)

"אני" הוא סינגל שהוקלט על ידי הזמרת הישראלית נועה קירל. את השיר הוציאה ב-15 ביולי 2024 לאור חברת התקליטים NMC, כסינגל שלא מתוך אלבום אולפן.
רקע וכתיבה

"אני" נכתב והולחן על ידי קירל, רון ביטון, איתי שמעוני וירדן פלג, שגם הפיק אותו מוזיקלית. השיר עוסק בתחושת הקבלה העצמית של קירל כלפיה, תוך כדי תיאור המורכבות של בהיותה ידועת-שם בישראל. בבית הראשון, פונה קירל לאמה ומביעה את תודתה על התמיכה שקיבלה ממנה לאורך שנותיה הראשונות בתעשיית המוזיקה. בבתים הבאים מתארת את חייה כמחזה דרמטי שנראה מושלם כלפי חוץ, אך במקביל קיימים בו גם ימים קשים, מלאי דכדוך ואווירה מלנכולית.
בפזמון, קירל ממשיכה להאדיר את עצמה: לטענתה, אילו הייתה נולדת כילדה אחרת ו"רגילה" עדיין הייתה חושקת להיות כמוה. השיר נחתם במסר של כוח ואותנטיות, כאשר מובעת השלמה מצידה עם היותה "נועה קירל".
רקע וכתיבה > עטיפה

בעטיפת הסינגל לובשת הזמרת חליפה אדומה אלגנטי, כשהיא עומדת בראש שולחן משרדי עם מספר אנשים שמוחאים לה כפיים. מאחוריה, תלויה תמונה ענקית של 100 דולר, אך במקום הדמות המוכרת על השטר, בנג'מין פרנקלין, מופיעה דמותה של קירל כסמל לעושר והצלחה.
ביקורות

אסף נבו מאתר "וואלה!" כתב כי "אני" מזכיר מעט בצליליו ובמסרו העיקרי את "Me Too" של מייגן טריינור. עוד הוסיף כי קירל חצתה את רף הבושה במי שהיא, עד כדי הערצה עצמית של דמותה, בדומה למדונה. ”אז למה נועה צריכה את זה? בעיקר כי היא חסרת בושה ובעיקר כי משעמם לה, וכי היא ורוברטו, שמופיע גם הוא בקליפ, הגיעו לשלב המימושים - שלב בקריירה שבו בעיקר עובדים בלספור את הכסף” – כתב. בטור דעה מ-"ynet" צידד עומר טסל בדבריו של נבו על הדמיון לשירה של טריינור. לטענתו, מסר ההאדרה העצמית של קירל כלפיה הופגן בסינגלים רבים שלה, דוגמת "פנתרה", "מיליון דולר", "בנות כמוני לא בוכות" ו"יהלומים – Bling Bling", וכי הפעם, בתקופת מלחמת חרבות ברזל, צופה ממנה לפרסם שיר אמיתי וכן. ”בשלב זה של הקריירה - ושל האקלים המדיני - אפשר לדמיין שהקהל היה שמח אם בסינגל הבא זו הייתה מקלפת שכבה, חולקת משהו קונקרטי ואמיתי על אודות עצמה, במקום לדחוף עוד פרסומת שמאפילה על איכות המוצר התרבותי” – כתב.
וידאו קליפ

הקליפ לשיר בוים על ידי רומן בוצ'אטוסקי, והוא כולל עשרות תכמינים לאורכו. הוא נפתח בשקופית עליה כתוב "הפעם אין חסות", עד שנקטעת לטובת הצגת החסות הרשמית של קפה נמס עלית לקליפ. לאחר מכן מופיעה קירל על מיטה, שעל מצעיה שזורים פניה. אמה מעירה אותה עם עגלת קפה, שעמוסה במוצרי עלית. כשהיא משילה את השמיכה מעליה, מתגלה החליפה שלבשה כשייצגה את ישראל באירוויזיון 2023. היא מתיישבת אל מול מראת איפור, וממתינה לבואם של שלושה מאפרים ומעצבי שיער.
בסצנת הפזמון רוקדת קירל על שפת בריכה פרטית עם החליפה שלבשה בהופעתה השנייה בפארק הירקון. אבוב של חד-קרן צף במים, כמעין רמיזה לשיר האירוויזיון שלה, "Unicorn". אחר-כך יושבת עם עוד שתי בנות נוספות, וקוראת ספר בשם "איך להיות אני?". לעומתה, שתי הבנות קוראות את "איך להיות נועה קירל?". בתצלום הבא משחזרת הזמרת את הטיקטוק המפורסם שפרסמה, בו היא נועצת את הציפורן שלה בתות שדה, ואוכלת אותו. התפאורה עוברת להיות משרדית, כאשר על הלוח מוצגות הצעות שיווקיות, לכאורה, לטובת קריירת המוזיקה שלה: "קליפ פרובוקטיבי" (כסמל לווידאו של "קילר"), "לכבוש את אירופה" (לרגל הצלחתה באירוויזיון), "פרסומת עם כפיל" (בהתייחסות לפרסומת בכיכובה, בה מופיע כפיל של בן-זוגה לשעבר, יהונתן מרגי), "לתבוע בגדול" (כרמיזה לתביעה המשפטית שהגישה נגד טיקטוק ישראל) ו"חבר כדורגלן" (נטען בכלי תקשורת שונים כי מערכת היחסים שלה עם דניאל פרץ נועדה ליחסי ציבור בלבד). בין היושבים בשולחן מופיע מנהלה האישי, רוברטו בן-שושן, שמצביע "בעד" עבור כל ההצעות.
עם תחילתו של הקדם-פזמון השני מופיע עיתון של "ישראל פלוס +" עם הכותרת "כבר לא מספר #1". איתי בצלאלי, הסטייליסט האישי שלה, מופיע גם כן בקליפ, יחד עם מור חממי, הכוראוגרפית שלה. בפזמון רוקדת קירל לצד ארבע רקדניות נוספות על רקע מסך אדום. בסיום הקליפ מופיעים הקרדיטים הרבים על שמה של קירל, וסרטון שלה מילדותה.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | מדיה פורסט TV | 4 |  |
|  ישראל | היטליסט | 40 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | רדיו דרום | 39 |  |
הערות שוליים

↑  מילות השיר, באתר שירונט
↑  אסף נבו‏, עם סגידה עצמית וחסות מגוחכת, נועה קירל חצתה את שלב חוסר הבושה, באתר וואלה, 17 ביולי 2024
↑  עומר טסל, מרגיש כמו דז'ה וו: נועה קירל שוב מתעסקת רק בעצמה - אבל לא אומרת כלום | דעה, באתר ynet, 15 ביולי 2024
| נועה קירל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| פסקולים | כפולה |  |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" • "בנות כמוני לא בוכות" • "משקפיים" • "Doctor" • "אני" • "שיהיה לך טוב" • "Ba Da Bing" |  |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |  |
| שירים נוספים | "מחול מטורף" |  |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |  |
| חברות תקליטים | NMC • אטלנטיק |  |
| ערכים קשורים | ישראל באירוויזיון 2023 • אירוויזיון 2023 |  |
אנטולי קאיגורודוב

| --- | --- |

 לידה:  2 בנובמבר 1878 סנקט פטרבורג, האימפריה הרוסית 
 פטירה:  18 ביולי 1945 (בגיל 66) אוסטריה 
 מקום לימודים:  האקדמיה לאומנות ותעשייה של סנקט פטרבורג על שם שטיגליץ  אקדמיה ז'וליאן 
 תחום יצירה:  ציור 
 הושפע על ידי:  סימון הולוסי, ארכיפ קוינג'י 
 צאצאים:  Nina Stillmark 
 
אנטולי קאיגורודוב (ברוסית: Анатолий Кайгородов;2 בנובמבר 1878 –  18 ביולי 1945) היה צייר.
ביוגרפיה

קאיגורודוב נולד בסנט פטרסבורג, בנו של מדען הטבע הנודע פרופסור דמיטרי קאיגורודוב. בגיל שמונה עשרה נרשם לבית הספר לאמנויות יפות. בשנים 1900–1902 הפך לתלמידו של ארכיפ קוינדג'י בסנט פטרבורג, ובשנים 1902–1904 למד בסטודיו של הפרופסור ההונגרי סיימון הולוסי. ב-1906 למד באקדמיה ז׳וליאן בפריז.
ציוריו הראשונים הוצגו ב-1900 בתערוכת האקדמיה של סנט פטרבורג. החל משנת 1915 היה חבר בקבוצת "הנודדים". במהלך השנים 1906–1916 זכה שש פעמים ב"פרס קוינדז'י", ובפרס סטרוגנוב על ציורו "שוברים" שמשך תשומת לב רבה בתערוכה הבינלאומית במינכן 1913. מספר תמונותיו נקנו על ידי ממשלת רוסיה. החל משנת 1920 חי ועבד קאיגורודוב בטאלין, אסטוניה, והפך לחבר באגודת האמנות K.T.E.U. וכאן הוא גם ניהל את בית הספר הפרטי שלו לאמנויות. הוא גם שלח את תמונותיו לגרמניה - ברלין וקרלסרוהה, הולנד ואנגליה (לונדון), וגם ערך תערוכות. ציורו "חוף הים", שנרכש על ידי מכון קרנגי (ארצות הברית) זיכה אותו במדליית קרנגי ב-1939.
משנת 1939 חי קאיגורודוב בגדנסק ובפוזנן והציג מספר תערוכות פרטיות. הוא ביקר בפראג שלוש פעמים במהלך מלחמת העולם השנייה, וצייר סדרה של תמונות של העיר העתיקה.
קאיגורודוב נפטר ב-18 ביולי 1945 באוסטריה.
ניתן למצוא את תמונותיו גם בגלריה טרטיאקוב (מוסקבה), הגלריה הרוסית (סנט פטרסבורג), המוזיאון לאמנות של אסטוניה (טאלין), המכון הסלאבי (פראג) ובגלריה בלגרד. כמה עשרות מציוריו נותרו בפוזנן בינואר 1945, ואלה צצים מדי פעם בשוק האמנות הבינלאומי.
קאיגורודוב היה בעיקר צייר נוף במסורת הרוסית, אך גם הפיק מספר ציורי ז'אנר ודיוקנאות. הוא התמחה בנופי ים ותיאורים של מים ועננים היו האלמנטים המיוחדים שלו.
הערות שוליים

↑  Thieme-Becker Kuenstlerlexikon; Internet auction entries
| --- | --- |
בקרת זהויות :  ISNI: 0000 0004 3039 0644  LCCN: no2013106668  VIAF: 307446012   WorldCat (עם VIAF): 307446012 
אביב, 1930
אני, רובוט (סרט)

| --- | --- |

 מבוסס על:  אני, רובוט 
 בימוי:  אלכס פרויאס 
 הופק בידי:  ג'ון דייוויס טופר דאו וויק גודפרי לורנס מארק ויל סמית'
 תסריט:  ג'ף וינטר, עקיבא גולדסמן 
 עריכה:  ויליאם הוי 
 שחקנים ראשיים:  ויל סמית' ברידג'ט מוינאהן ברוס גרינווד ג'יימס קרומוול שיה לה-באף
 מוזיקה:  מרקו בלטרמי 
 צילום:  סיימון דוגן 
 מדינה:  ארצות הברית 
 חברת הפקה:  Davis Entertainment, אוברברוק בידור 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  16 ביולי 2004
 משך הקרנה:  115 דק' 
 שפת הסרט:  אנגלית 
 סוגה:  סרט מדע בדיוני, סרט בסוגת ספרות עלילה ספקולטיבית, סרט בלשים, נאו-נואר, סרט המבוסס על יצירה ספרותית, סרט פעולה, סרט דיסטופי, סייברפאנק 
 תקציב:  120 מיליון דולר
 הכנסות:  ברחבי העולם: $347,234,916
 הכנסות באתר מוג'ו:   irobot
 movies.foxjapan.com/irobot/
 דף הסרט ב־IMDb
 
אני, רובוט (באנגלית: I, Robot) הוא סרט מדע בדיוני משנת 2004 העוסק בעולם שבו בני אדם ואנדרואידים חיים בדו-קיום. את הסרט ביים אלכס פרויאס, ומככבים בו ויל סמית' וברידג'ט מוינאהן בתפקידים הראשיים.
הסרט עצמו מושפע ממקבץ הסיפורים הקצרים של אייזק אסימוב, "אני, רובוט", אם כי לא מבוסס עליהם באופן ישיר. הוא מבוסס על התסריט "Hardwired" שכתב ג'ף וינטר, כמו גם על סיפור קצר משנת 1939. התסריט, תעלומת רצח בנוסח ספריה של אגאתה כריסטי, עוסק ברובוט בעל חישה ובינה מלאכותית שמואשם ברצח ממציאו. לאחר שנרכשו הזכויות לספרו של אסימוב, נוספו לתסריטו של וינטר שלושת חוקי הרובוטיקה שניסח אסימוב והיוו את הבסיס לכל ספרי סדרת הרובוטים שלו.
תקציר העלילה

בשיקגו של שנת 2035, הבלש דל ספונר נקרא לחקור מקרה של התאבדות-לכאורה של מדען רובוטיקה בשם אלפרד לנינג, ממציא "חוקי הרובוטיקה". ספונר, שחש חוסר אמון מוחלט באנדרואידים, מגלה כי אנדרואיד בשם סאני התחבא במשרדו של לנינג, וזה הופך להיות החשוד העיקרי ברצח המדען. לספונר עוזרת ד"ר סוזן קלווין, המתמחה בפסיכולוגיה של רובוטים. ד"ר קלווין אינה מאמינה שהאנדרואידים מסוגלים כלל לפגוע בבני אדם, וזאת בהתאם לחוקי הרובוטיקה. הרובוט סאני מצידו מפגין רגשות בעת חקירתו - התנהגות שאינה אופיינית לאנדרואידים.
במקביל להתקדמות החקירה, קבוצה של אנדרואידים ממודל חדש (שנקרא NS-5), מתחילה לפגוע בבני-אדם. במהרה, ספונר מגלה מי אשם במותו של המדען לנינג ובהתקפות הרובוטיות על בני האדם, ואילו הרובוט סאני מגלה את ייעודו.
שחקנים ראשיים

ויל סמית' - הבלש דל ספונר
ברידג'ט מוינאהן - ד"ר סוזן קלווין
ג'יימס קרומוול - ד"ר אלפרד לנינג
ברוס גרינווד - לורנס רוברטסון
צ'י מקברייד - לוטננט ג'ון ברגין
שיה לה-באף - פארבר
ניתוח > אסימוב ואלימות הרובוטים

האקספוזיציה המוצגת בסרט גררה ביקורות רבות מצד מעריצי ספריו של אסימוב. הסרט עצמו מציג אלימות רבה, הנגרמת בידי הרובוטים - דבר לו התנגד אסימוב נחרצות בספריו ונמנע מלהשתמש בתסביך פרנקנשטיין זה. ספריו של אסימוב התייחסו לרובוטים כאמצעי יעיל ולאינטראקציה השלווה שלהם עם בני האדם. לעיתים נדירות הרובוטים בספריו של אסימוב לא מצייתים לחוקי הרובוטיקה ואם כן, הם מיד מוצאים מכלל שימוש.
בסרט מוצג "חוק האפס" (Zeroth Law), תפיסה רעיונית שבה אסימוב השתמש בספרי סדרת הרובוטים המאוחרים. חוק זה הוא פרשנות קיצונית לחוק הראשון של הרובוטיקה ("על הרובוטים למנוע פגיעה בבני האדם"), והוא קובע כי על הרובוטים למנוע פגיעה מכלל האנושות, גם על חשבון הקרבת בני אדם בודדים למען שרידות הכלל.
ניתוח > סאני

סאני הוא רובוט מסוג NS-5. תנועותיו וקולו של סאני מבוססים על אלו של אלן טודיק. סאני תוכנת על ידי דוקטור אלפרד לנינג במטרה לשבור את החוק הראשון מבין שלושת חוקי הרובוטיקה.
סאני הצהיר כי יש לו "חלומות". הצהרה זו תואמת את אימרתו של ד"ר לנינג שיש "רוח במכונה", כלומר, בדומה לבני אדם, יתפתחו רובוטים באופן טבעי. בהינתן "חלומותיו" והידע שלו אודות הרגשות האנושיים, סאני הוא NS-5 ייחודי. סאני מסוגל לבטא את כל הרגשות האנושיים, וכן לחשוב, להגיב ולהשתמש באינסטינקטים שלו. בנוסף, טען לנינג: "יום אחד יהיו להם סודות, יום אחד יהיו להם חלומות". סאני יישם את טענתו של לנינג בכך ששיקר לבלש דל ספונר בטענה שלא הרג את לנינג, כדי לכסות על העובדה שלנינג עצמו ביקש מסאני להורגו.
השילדה של סאני חזקה יותר וכוחו גדול יותר מרובוטי NS-5 הממוצעים. בגולגולתו יש מוח פוזיטרוני. ד"ר קלווין חשפה כי בחזהו של סאני יש מוח פוזיטרוני נוסף, המתיר לו לעבור על חוקי הרובוטיקה, לשמור על סודות ואף לחלום.
דגם "אאודי RSQ" כפרסום לסרט "אני, רובוט"

דגם הקופה קונספט "אאודי RSQ" היה פרסום סמוי לסרט "אני, רובוט".
חברת "אאודי" בנתה אב טיפוס במיוחד לסרט, דגם שנע על כדורים במקום גלגלים ולכן ניתן לכוון אותו לכל הכיוונים
המחקר העיצובי של "אאודי לה-מאן קוואטרו" ("Audi Le Mans quattro" (אנ')) שימש כתבנית עיצוב, שתכונותיה שיחקו אחר כך תפקיד מרכזי בעיצוב הגוף של מכונית הספורט אאודי R8. זה נועד לתאר רכב מתקדם טכנולוגית בנוף העיר שיקגו משנת 2035
הערות שוליים

↑  "אאודי RSQ" audi.co.uk/audi-update/new-rsq-etron
↑  הכנת האודי RSQ לאירוע הקולנוע "אני, רובוט" web.archive.org/web/20080105064907
↑  "אאודי RSQ" supercars.net/blog/2004-audi-rsq-concept
"אאודי RSQ" בפרסום לסרט אני, רובוט
אננטיאורניתס

| אננטיאורניתס |
| --- | --- |
 Kizylkumavis
תקופה
קרטיקון תחתון-קרטיקון עליון 130.7–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
קבוצה:: אננטיאורניתס
סדרה:: בעלי אגן דמוי לטאה
תת־סדרה:: תרופודה
שם מדעי
 Enantiornithes

איברומסורניס.
מירארס.
Cratoavis.
Hollanda.
אננטיאורניתס (שם מדעי: Enantiornithes) היא קבוצה של עופות קמאים נכחדים שהתקיימו במשך הקרטיקון שלפני 130.7 עד 66 מיליון שנה ונכחדו עם הכחדת הקרטיקון. הקבוצה תוארה ב-1981 בידי החוקר הבריטי סיריל ווקר (אנ') ופירוש שמה המדעי מיוונית עתיקה: "enantios" - ניגודי ו-"ornithes" - עופות, כלומר: "עופות מנוגדים". זאת על סמך המבנה ההפוך של חיבור עצם השכם ועצם הקורקאיד ביחס לעופות המודרניים.
עופות אלה התפתחו מהקבוצה אביאלאה, אשר התפתחה מדינוזאורים תרופודים מכוסי נוצות ובהדרגה איבדו את הדמיון לתרופודים טיפוסיים ויותר לעופות מודרניים.
מאפיינים

מיני עופות אלה היו מפותחים יחסית לעופות הקמאים והיו דומים במראם לעופות המודרניים אך היו גם בעלי מאפיינים פרימיטיביים יותר כמו שרידי שיניים וטפרים בקצות הכנפיים. הם היו שונים בגודלם ממינים בגודל קוליבריים וצופיתיים עד למירארס שהגיע לגודל של תרנגול הודו. עם זאת הם לא מילאו גומחות אקולוגיות גדולות יותר שנתפסו בידי דינוזאורים ופטרוזאורים.
על סמך המאובנים הרבים שלהם שהתגלו במגוון יבשות, שחלקם היו מופרדות בידי האוקיינוסים נראה שהיו קבוצת העופות המשגשגת ביותר במשך הקרטיקון והראשונה שהייתה עם תפוצה כלל עולמית.
מיון

סוג ללא מקור Abavornis
סוג ללא מקור Alethoalaornis
סוג ללא מקור אלכסורניס (Alexornis)
סוג ללא מקור Avimaia
סוג ללא מקור Bauxitornis
סוג ללא מקור Brevirostruavis
סוג ללא מקור Catenoleimus
סוג ללא מקור Cathayornis
סוג ללא מקור קונכואורניס (Concornis)
סוג ללא מקור Cratoavis
סוג ללא מקור Cruralispennia
סוג ללא מקור Cuspirostrisornis
סוג ללא מקור Dalingheornis
סוג ללא מקור Dunhuangia
סוג ללא מקור Elbretornis
סוג ללא מקור Elektorornis
סוג ללא מקור Enantiornis
סוג ללא מקור אאואלולאביס (Eoalulavis)
סוג ללא מקור Eocathayornis
סוג ללא מקור Eoenantiornis
סוג ללא מקור Evgenavis
סוג ללא מקור Explorornis
סוג ללא מקור Falcatakely
סוג ללא מקור Feitianius
סוג ללא מקור Flexomornis
סוג ללא מקור Fortipesavis
סוג ללא מקור Fortunguavis
סוג ללא מקור Grabauornis
סוג ללא מקור Gracilornis
סוג ללא מקור Gurilynia
סוג ללא מקור Hollanda
סוג ללא מקור Holbotia
סוג ללא מקור Houornis
סוג ללא מקור Huoshanornis
סוג ללא מקור איברומסורניס (Iberomesornis)
סוג ללא מקור Incolornis
סוג ללא מקור Junornis
סוג ללא מקור Kizylkumavis
סוג ללא מקור Largirostrornis
סוג ללא מקור Lectavis
סוג ללא מקור Lenesornis
סוג ללא מקור Liaoningornis
סוג ללא מקור Longchengornis
סוג ללא מקור Martinavis
סוג ללא מקור Microenantiornis
סוג ללא מקור Mirusavis
סוג ללא מקור Monoenantiornis
סוג ללא מקור Musivavis
סוג ללא מקור Nanantius
סוג ללא מקור Noguerornis
סוג ללא מקור Orienantius
סוג ללא מקור Otogornis
סוג ללא מקור Paraprotopteryx
סוג ללא מקור Parvavis
סוג ללא מקור Piscivorenantiornis
סוג ללא מקור Protopteryx
סוג ללא מקור Pterygornis
סוג ללא מקור Qiliania
סוג ללא מקור Sazavis
סוג ללא מקור Shangyang
סוג ללא מקור סינואורניס (Sinornis)
סוג ללא מקור Xiangornis
סוג ללא מקור Yuanjiawaornis
סוג ללא מקור Yungavolucris
סוג ללא מקור Yuornis
משפחה Avisauridae
משפחה Bohaiornithidae
משפחה Gobipterygidae
משפחה Longipterygidae
משפחה Pengornithidae
אריק קרטמן

| --- | --- |

 תוכנית טלוויזיה:  סאות' פארק
 הופעה ראשונה:  Jesus vs. Frosty (אב טיפוס, קצרים) (1992) Jesus vs. Santa (רשמי, קצרים) (1995)
 יוצרים:  מאט סטון, טריי פארקר 
 דיבוב:  טריי פארקר
 מידע
 שם אמיתי:  אריק תיאודור קרטמן
 כינויים:  A.W.E.S.O.M.-O 4000 הקון ילד זמן מינג לי איירן הרעה הרד הרוסי הדוג המלך המכשף מיטש קונר מר קרטמנז פאטאס בראד פיט
 גיל:  10
 תאריך לידה:  1 ביולי
 מין:  זכר נקבה (The Cissy)
 מקצוע:  תלמיד
 כוחות:  ברקים (סאות' פארק: גדול יותר, ארוך יותר ולא מצונזר)
 דת:  רומני קתולי, יהודי (לשעבר), בלאנטולוג (לשעבר)
 אזרחות:  אמריקאי
 מקום מגורים:  סאות' פארק, מחוז פארק, קולורדו, ארצות הברית
 דמויות קשורות
 משפחה:  ליאן קרטמן (אימא) ג'ק טנורמן (אבא) מייבל לואיס קרטמן (סבתא) הרולד קרטמן (סבא) פלורנס קרטמן (סבתא-רבתא) דוד מסריח קרטמן (דוד) הווארד קרטמן (דוד) בוב השמן קרטמן (דוד) ליסה קרטמן (דודה) פרד קרטמן (בן דוד)  אלווין קרטמן (בן דוד)  אלכסנדרה קרטמן (בת דוד)  ג'ק טנורמן (חצי אח)  גברת טנורמן (אמא חורגת)  אבא ואחות ללא שם (פיילוט)
 חברים:  סטן מארש, קני מקורמיק, קייל ברופלובסקי, באטרס סטוץ', ג'ימי ולמר, שף, טולקין בלאק, קרייג טאקר, היידי טרנר (עונות 20–21)
 אויבים:  קייל ברופלובסקי, סקוט טנורמן, ונדי טסטברגר, יהודים, היפים, מנהיג כיתה ו', תלמידי כיתה ו ', מר הרברט גריסון, המנהלת ויקטוריה, גברת נלסון, טרנס מפסטו, סדאם חוסיין, ליזי, גברת סטריבל, טרנט בויאט, בילי מאייר, סטיבן טמיל, תלמידי כיתה ה', דוד "דייוויד" רודריגז, מר וגברת רודריגז, הסמל האריסון ייטס
 
אריק קרטמן רוכב על תלת אופן
אריק תיאודור קרטמן הוא אחת מהדמויות המרכזיות בסדרת ההנפשה האמריקאית סאות' פארק, סדרה העוסקת בחייהם של ארבעה ילדים בני תשע הגרים בעיירה קטנה בהרי מדינת קולורדו. ככל הנראה קרטמן הוא הדמות המורכבת והרב-ממדית ביותר מבין ארבעת הבנים וככזו גם הפופולרית ביותר בקרב קהל צופיה. מזוהה לרוב כטיפוס מפונק, אגואיסט ספק נרקיסיסט, פחדן, מניפולטיבי, שוביניסט, פשיסט, אנטישמי, גזען וג'ינג'פוב אשר בז גם לבודדים הסובלים את התנהגותו החריגה. קרטמן גם מפגין לעיתים מכלול של התנהגויות לא אופייניות לבני גילו - מאניה דיפרסיה, הפרעת אישיות אנטיסוציאלית וחמדנות אשר אינה יודעת גבולות. בניגוד לחבריו המכונים בשמם הפרטי, קרטמן מכונה בשם משפחתו.
לדברי יוצרי הסדרה, טריי פארקר ומאט סטון, כשיצרו את "סאות' פארק" הצטערו על כך ש"כיום, אין זה אפשרי ליצור דמויות בשר ודם בסגנון ארצ'י בנקר עבור תוכניות טלוויזיה", ויצאו מתוך הנחה שהדבר יתאפשר בדמויות מצוירות - וכך נוצר הבסיס לדמותו של קרטמן. קרטמן מדובב על ידי טריי פארקר.